CELEX: E2016J0010
Language: sk
Date: 2017-03-01 00:00:00
Title: Rozsudok Súdu z 1. marca 2017 vo veci E-10/16 – Dozorný úrad EZVO/Island (Nesplnenie záväzkov štátom EZVO – Nevykonanie transpozície – Smernica 2014/68/EÚ o harmonizácii právnych predpisov členských štátov týkajúcich sa sprístupňovania tlakových zariadení na trhu)

22.6.2017   
            
            
               SK
            
            
               Úradný vestník Európskej únie
            
            
               C 198/6
            
         ROZSUDOK SÚDU
   z 1. marca 2017
   vo veci E-10/16
   Dozorný úrad EZVO/Island
   
      (Nesplnenie záväzkov štátom EZVO – Nevykonanie transpozície – Smernica 2014/68/EÚ o harmonizácii právnych predpisov členských štátov týkajúcich sa sprístupňovania tlakových zariadení na trhu)
   
   (2017/C 198/06)
   Vo veci E-10/16 Dozorný úrad EZVO/Island – ŽIADOSŤ o vyhlásenie, že Island si nesplnil svoje záväzky vyplývajúce z aktu uvedeného v bode 6a a v bode 6e kapitoly VIII prílohy II k Dohode o Európskom hospodárskom priestore (smernica Európskeho parlamentu a Rady 2014/68/EÚ z 15. mája 2014 o harmonizácii právnych predpisov členských štátov týkajúcich sa sprístupňovania tlakových zariadení na trhu) v znení prispôsobenom dohode prostredníctvom protokolu 1 k tejto dohode a podľa článku 7 dohody tým, že neprijal opatrenia potrebné na transpozíciu článku 13 uvedeného aktu v stanovenej lehote, alebo v každom prípade tým, že o tom neinformoval Dozorný úrad EZVO, Súd EZVO v zložení Carl Baudenbacher, predseda, Per Christiansen (sudca spravodajca) a Páll Hreinsson, sudcovia, vyniesol 1. marca 2017 rozsudok, ktorého výroková časť znie takto:
   Súd EZVO týmto:
   
               1.
            
            
               vyhlasuje, že Island si nesplnil svoje povinnosti vyplývajúce z aktu uvedeného v bode 6a a 6e kapitoly VIII prílohy II k Dohode o Európskom hospodárskom priestore (smernica Európskeho parlamentu a Rady 2014/68/EÚ z 15. mája 2014 o harmonizácii právnych predpisov členských štátov týkajúcich sa sprístupňovania tlakových zariadení na trhu) v znení prispôsobenom dohode prostredníctvom protokolu 1 k tejto dohode a podľa článku 7 dohody tým, že neprijal opatrenia potrebné na transpozíciu článku 13 uvedeného aktu v stanovenej lehote;
            
         
               2.
            
            
               nariaďuje Islandu uhradiť trovy tohto konania.